શીર્ષક: 19 દિવસના ઉપવાસ બાદ હાર્દિક પટેલને રાજકીય 'પુણ્ય' મળશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કારણ કે એ ઇફેક્ટની સાથે ભાજપના વફાદાર મતદાર મનાતા પાટીદારો સંકળાયેલા હતા. ચૂંટણીપ્રચાર દરમિયાન હાર્દિક પટેલની સભાઓમાં મેદની જોયા પછી ભાજપની ચિંતા વધી હતી. પરંતુ દક્ષિણ ગુજરાતમાં અણધાર્યા સારા દેખાવને લીધે ગુજરાતમાં ભાજપે ફરી સરકાર બનાવી. તેનાથી હાર્દિક પટેલની નેતાગીરીની વાસ્તવિક અસર સામે સવાલ ઊભા થવા લાગ્યા. 

પાટીદાર સમાજ એક સમયે જેવો હાર્દિકની પડખે જણાતો હતો તેવો હવે રહ્યો છે કે કેમ, એવો પ્રશ્ન પણ શંકાના ભાવ સાથે પુછાવા લાગ્યો. 

એવી સ્થિતિમાં હાર્દિક પટેલે પાટીદાર અનામત સાથે ખેડૂતોની દેવામાફી અને એક સાથીદારની મુક્તિ જેવી માગણીઓ સાથે આમરણ ઉપવાસ શરૂ કર્યા. પોતાની નેતાગીરીનો સિક્કો ફરી જમાવવાની પણ હાર્દિક માટે આ બીજી તક હતી. 

હાર્દિકનું ગણિત ખોટું પડ્યું

હાર્દિકને મળવા પહોંચેલા ગુજરાત કોંગ્રેસના પ્રભારી રાજીવ સાતવ

વિધાનસભાની ચૂંટણીના રાઉન્ડનું પરિણામ ભાજપની તરફેણમાં આવ્યા પછી, આ બીજા રાઉન્ડનું હાર્દિક માટે વિશેષ મહત્ત્વ હતું. સીધાસાદા વિરોધ ઉપવાસને બદલે તેમાં 'આમરણ'નું તત્ત્વ દાખલ કરીને હાર્દિકે પણ એ મહત્ત્વ ઘૂંટી આપ્યું- જાણે આ વખતે તો 'આ પાર કે પેલે પાર'ની લડાઈ હશે. 

અપેક્ષા એવી હતી કે પાટીદારો હાર્દિકના સમર્થનમાં ઉમટી પડશે. ખેડૂતોની દેવાનાબૂદી હાર્દિકની એક મુખ્ય માગણી હોવા છતાં, ખેડૂતો ઉમટી પડશે એવું કલ્પવાની કોઈએ જરૂર લાગી ન હતી. 

કારણ કે હાર્દિકની અસલી તાકાત અને તેમનો અસલી આધાર પાટીદાર સમાજ છે, એ પાટીદાર-બિનપાટીદાર, સમર્થકો-વિરોધીઓ સૌના મનમાં સ્પષ્ટ હતું. 

તમે આ વાંચ્યું કે નહીં?

સરકારે અગાઉના અનુભવોના આધારે ગભરામણયુક્ત સાવચેતી દાખવી અને પોલીસ બંદોબસ્ત ખડકી દીધો. ત્યાર પછી પણ સરકારના ઇશારે પોલીસ તરફથી હેરાનગતી થતી હોવાના આક્ષેપ હાર્દિક પટેલની છાવણી તરફથી થતા રહ્યા. 

એમ તો, તેમના સમર્થનમાં અમુક ઠેકાણે દેખાવો અને ઉપવાસ પણ થયા. છતાં, ઉપવાસના પહેલા દિવસનું ટૅન્શન શમી ગયા પછી એક વાત સ્પષ્ટ થઈ ચૂકી હતી કે પહેલા રાઉન્ડની જેમ બીજા રાઉન્ડમાં પણ હાર્દિકની આકરી કસોટી થવાની છે.

અસંતુષ્ટ ભાજપી નેતાઓ હાર્દિક સાથે છે?

હાર્દિક પટેલને મળવા પહોંચેલા શત્રુઘ્ન સિંહા અને અન્ય નેતા

શારીરિક કસોટી સામે તો હાર્દિકે ઝીંક ઝીલી. ઉપવાસને લીધે વજન ઘટ્યું. વચ્ચે વચ્ચે પાણી પણ બંધ કર્યું. ઘણા નેતાઓ અને અગ્રણીઓ ઉપવાસી હાર્દિકને મળવા અને લગે હાથ ભાજપ તથા મોદી સરકારને ચોંટિયા ભરવા આવી ગયા. 

(યશવંત-શત્રુધ્ન) સિન્હા એન્ડ સિંહા...